Kamu bisa jelasin ke aku soal Johor Bahru dalam bahasa melayu?

Johor Bahru (, tulisan Jawi: جوهر بهرو , juga dieja sebagai Johor Baru dan biasanya disingkatkan menjadi JB) ialah Bandaraya, Ibu negeri dan daerah di Johor, Malaysia yang terletak di selatan Semenanjung Malaysia. Johor Bahru merupakan bandaraya kedua terbesar dan pusat perniagaan dan perdagangan di Malaysia yang mempunyai kepadatan penduduk melebihi sekitar 1,711,191 juta orang di kawasan Pusat Bandaraya sahaja (kawasan yang ditadbir oleh Majlis Bandaraya Johor Bahru ) tanpa merangkumi kawasan yang ditadbir oleh Majlis Bandaraya Iskandar Puteri dan Majlis Bandaraya Pasir Gudang melebihi 2.5 juta orang di kawasan Metropolitan Iskandar Malaysia (Pasir Gudang, Iskandar Puteri, Johor Bahru, Kulai dan sebahagian Pontian). Jika digabungkan dengan orang Singapura datang ke Johor Bahru, jumlah penduduknya ialah 5.49 juta orang, kadar pertumbuhan penduduk adalah antara yang tertinggi di Malaysia. Johor Bahru merupakan bandaraya kedua terbesar selepas Lembah Klang dan paling Selatan di tanah besar ataupun bandaraya Southern Corridor (Koridor Selatan), Malaysia.

Johor Bahru merupakan sebuah pusat perindustrian, perdagangan, dan pelancongan yang utama. Pelancongan ialah penyumbang yang besar dalam ekonomi Johor Bahru. Walau bagaimanapun, perkembangan perindustrian di Johor Bahru yang begitu pesat telah menjadikannya sebagai salah satu pusat perindustrian yang terbesar di negara.

Johor Bahru terletak 300 km tepat dari Kuala Lumpur berbanding dengan Pulau Pinang. Banyak perkhidmatan bas naik turun antara kedua-dua bandar besar ini. Terdapat juga rel kelajuan tinggi yang bertolak ke Johor Bahru dari Kuala Lumpur. JB